CELEX: 22013D0449
Language: fi
Date: 2013-08-07 00:00:00
Title: 2013/449/EU: ESA–EU-tulliyhteistyökomitean päätös N:o 1/2013, annettu 7 päivänä elokuuta 2013 , poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin boniittisäilykkeitä koskevan erityistilanteen huomioon ottamiseksi Mauritiuksessa

7.9.2013   
            
            
               FI
            
            
               Euroopan unionin virallinen lehti
            
            
               L 240/36
            
         ESA–EU-TULLIYHTEISTYÖKOMITEAN PÄÄTÖS N:o 1/2013,
   annettu 7 päivänä elokuuta 2013,
   poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin boniittisäilykkeitä koskevan erityistilanteen huomioon ottamiseksi Mauritiuksessa
   (2013/449/EU)
   TULLIYHTEISTYÖKOMITEA, joka
   ottaa huomioon itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen ja erityisesti sen pöytäkirjassa 1 olevan 41 artiklan 4 kohdan,
   sekä katsoo seuraavaa:
   
               (1)
            
            
               Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (1), jäljempänä ’väliaikainen talouskumppanuussopimus’, sovelletaan tilapäisesti 14 päivästä toukokuuta 2012 unionin sekä Madagaskarin tasavallan, Mauritiuksen tasavallan, Seychellien tasavallan ja Zimbabwen tasavallan välillä.
            
         
               (2)
            
            
               Alkuperätuotteiden käsitteen määrittelyä ja hallinnollisen yhteistyön menetelmiä koskevassa väliaikaisen talouskumppanuussopimuksen pöytäkirjassa 1 on alkuperäsäännöt, joita sovelletaan ESA-valtoiden alkuperätuotteiden tuonnissa unioniin.
            
         
               (3)
            
            
               Väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti näistä alkuperäsäännöistä voidaan hyväksyä poikkeuksia, jos se on ESA-valtioiden tuotannonalojen kehittämisen vuoksi perusteltua.
            
         
               (4)
            
            
               Sen 42 artiklan 5 kohdassa määrätään, että jos poikkeuspyyntö koskee saarivaltiota, se tutkitaan myönteisessä hengessä ottaen huomioon erityisesti tehtävän päätöksen taloudelliset ja yhteiskunnalliset vaikutukset, erityisesti vaikutus työllisyyteen, sekä tarve soveltaa poikkeusta määräaikana, kun otetaan huomioon saarivaltion erityistilanne ja ongelmat.
            
         
               (5)
            
            
               ESA–EU-tulliyhteistyökomitea myönsi 29 päivänä marraskuuta väliaikaisen talouskumppanuussopimuksen pöytäkirjassa 1 olevan 42 artiklan 8 kohdan mukaisesti ESA-edunsaajavaltioille (Mauritius, Seychellit ja Madagaskar) poikkeuksen ilman eri toimenpiteitä (2)8 000 tonnin suuruisessa tonnikalasäilykkeiden kiintiössä ja 2 000 tonnin suuruisessa tonnikalafileiden (”loins”) kiintiössä.
            
         
               (6)
            
            
               Edellä tarkoitetun ilman eri toimenpiteitä myönnetyn poikkeuksen lisäksi Mauritius on pyytänyt väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti poikkeusta 6 000 tonnille CN-koodien 1604 14 11, 1604 14 18 ja 1604 20 70 tonnikalasäilykkeitä, jotka on valmistettu unioniin 1 päivän huhtikuuta 2013 ja 31 päivän joulukuuta 2013 välisenä aikana tuodusta Katsuwonus pelamis -lajin (boniitti), Thunnus alalunga -lajin (valkotonnikala), Thunnus albacares -lajin (keltaevätonnikala) ja Thunnus obesus -lajin (isosilmätonnikala) tonnikalasta.
            
         
               (7)
            
            
               Mauritiuksen tonnikalanjalostajat ovat erittäin riippuvaisia EU:n nuotta-aluksilla pyydettävästä väliaikaisen talouskumppanuussopimuksen mukaisesta alkuperätonnikalasta. Intian valtameren alkuperäboniitin (Katsuwonus pelamis) pyyntimäärät ovat pienentyneet viime aikoina, mikä on aiheuttanut uusia haasteita Mauritiuksen jalostajille, sillä boniittiin pohjautuvien tuotteiden kysyntä on kasvussa unionissa. Poikkeuksen myöntäminen keltaevätonnikalalle (Thunnus albacares) ei ole perusteltua, koska alkuperäkeltaevätonnikalan pyyntimäärät ovat kasvaneet Intian valtamerellä. Sen vuoksi poikkeus olisi myönnettävä vain boniitille.
            
         
               (8)
            
            
               Tonnikalasäilykkeiden vienti Mauritiuksesta unioniin on kasvanut jatkuvasti viimeisten viiden vuoden aikana.
            
         
               (9)
            
            
               Mauritiukseen sovelletaan kokonaiskiintiötä, jossa kaikille ESA-edunsaajavaltioille (Mauritius, Seychellit ja Madagaskar) myönnetään poikkeus ilman eri toimenpiteitä. Jos muut ESA-edunsaajavaltiot käyttävät kiintiöstä vain osan, Mauritiukselle voidaan vuosittain kohdentaa uudelleen näiden muiden valtioiden käyttämättä jääneet määrät. Koska väliaikaisen talouskumppanuussopimuksen tilapäinen soveltaminen aloitettiin vasta hiljattain, tähän asti ei ole ollut mahdollista seurata ilman eri toimenpiteitä myönnettävän poikkeuksen käyttöastetta eikä siten varmentaa, millaista käytäntöä ESA-edunsaajavaltioiden käyttämättä jääneiden määrien uudelleenkohdentamisessa on noudatettu.
            
         
               (10)
            
            
               Mauritius saa hankkia raakaa alkuperätonnikalaa Intian valtameren ulkopuolelta väliaikaisen talouskumppanuussopimuksen pöytäkirjassa 1 olevan 4 ja 5 artiklan mukaisesti.
            
         
               (11)
            
            
               Talouskumppanuussopimuksesta käytävät neuvottelut ovat parhaillaan käynnissä Euroopan unionin ja sellaisten muiden AKT-valtioiden välillä, joista Mauritius voi hankkia raakaa alkuperätonnikalaa jalostusteollisuuttaan varten, ja näiden neuvottelujen tuloksena voi lähitulevaisuudessa syntyä uusia alkuperätonnikalan hankintamahdollisuuksia.
            
         
               (12)
            
            
               Sen vuoksi on aiheellista myöntää Mauritiukselle poikkeus 2 000 tonnille boniittisäilykkeitä, jotta tuotannonalan valmiudet jatkaa vientiä unioniin säilyisivät.
            
         
               (13)
            
            
               Koska käyttämättömät määrät voidaan kohdentaa uudelleen ESA-edunsaajavaltioiden välillä ja koska väliaikaisessa talouskumppanuussopimuksessa määrätään kumulaation mahdollisuudesta, on perusteltua myöntää poikkeus vain tilapäisesti. Toimijoiden oikeusvarmuuden takaamiseksi poikkeus olisi myönnettävä yhdeksi vuodeksi 1 päivästä huhtikuuta 2013 alkaen.
            
         
               (14)
            
            
               Poikkeuksen saamiseksi CN-koodien 1604 14 11, 1604 14 18 ja 1604 20 70 boniittisäilykkeiden valmistuksessa käytettävien ei-alkuperäainesten olisi oltava HS-nimikkeen 0303 jäädytettyä boniittia (Katsuwonus pelamis).
            
         
               (15)
            
            
               Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (3) vahvistetaan tariffikiintiöiden hallinnointia koskevat säännöt. ESA-valtioiden viranomaisten, unionin tulliviranomaisten ja komission välisenä tiiviinä yhteistyönä toteutettavan tehokkaan hallinnoinnin varmistamiseksi mainittuja sääntöjä olisi soveltuvin osin sovellettava tällä päätöksellä myönnettävän poikkeuksen nojalla tuotaviin määriin.
            
         
               (16)
            
            
               Poikkeuksen toiminnan tehokkaan seurannan mahdollistamiseksi ESA-valtioiden viranomaisten olisi säännöllisesti annettava komissiolle tiedoksi antamansa EUR.1-tavaratodistukset,
            
         ON PÄÄTTÄNYT SEURAAVAA:
   1 artikla
   Poiketen siitä, mitä väliaikaisen talouskumppanuussopimuksen pöytäkirjassa 1 määrätään, HS-nimikkeen 0303 ei-alkuperäboniitista (Katsuwonus pelamis) valmistettuja HS-nimikkeen 1604 boniittisäilykkeitä on mainitun pöytäkirjan 42 artiklan 1 ja 5 kohdan mukaisesti pidettävä Mauritiuksen alkuperätuotteina tämän päätöksen 2–5 artiklassa säädetyin ehdoin.
   2 artikla
   Edellä 1 artiklassa säädettyä poikkeusta sovelletaan yhden vuoden ajan tämän päätöksen liitteessä vahvistettuun tuotteeseen ja määrään, joka luovutetaan vapaaseen liikkeeseen unionissa Mauritiuksesta 1 päivän huhtikuuta 2013 ja 31 päivän maaliskuuta 2014 välisenä aikana.
   3 artikla
   Liitteessä vahvistettua määrää hallinnoidaan asetuksen (ETY) N:o 2454/93 308 a, 308 b ja 308 c artiklan mukaisesti.
   4 artikla
   Mauritiuksen tulliviranomaisten on tehtävä 1 artiklassa tarkoitetuille tuotteille määrällisiä vientitarkastuksia.
   Kaikissa niiden 1 artiklassa tarkoitetuille tuotteille antamissa EUR.1-tavaratodistuksissa on oltava viittaus tähän päätökseen.
   Mauritiuksen tulliviranomaisten on ennen kutakin vuosineljännestä seuraavan kuukauden loppua toimitettava komissiolle tulliyhteistyökomitean sihteeristön välityksellä lausunto määristä, joista on annettu EUR.1-tavaratodistukset tämän päätöksen nojalla, sekä näiden todistusten sarjanumerot.
   5 artikla
   Tämän päätöksen nojalla annettujen EUR.1-tavaratodistusten 7 kohdassa on oltava toinen seuraavista maininnoista:
   
      ”Derogation – Decision No 1/2013 of the ESA-EU Customs Cooperation Committee of 7 August 2013”;
   
   
      ”Dérogation – Décision no 1/2013 du Comité de Coopération Douanière AfOA-UE du 7 août 2013”.
   
   6 artikla
   1.   Mauritius ja unioni toteuttavat tarvittavat toimenpiteet tämän päätöksen täytäntöönpanemiseksi.
   2.   Jos unioni havaitsee puolueettomien tietojen perusteella väärinkäytöksiä tai petoksia tai toistuvaa 4 artiklassa säädettyjen velvoitteiden laiminlyöntiä, unioni voi keskeyttää väliaikaisesti 1 artiklassa tarkoitetun poikkeuksen väliaikaisen talouskumppanuussopimuksen 22 artiklan 5 ja 6 kohdassa määrättyä menettelyä noudattaen.
   7 artikla
   Tämä päätös tulee voimaan päivänä, jona se hyväksytään.
   Tätä päätöstä sovelletaan 1 päivästä huhtikuuta 2013.
   
      Tehty Brysselissä 7 päivänä elokuuta 2013.
      
         
            ESA–EU-tulliyhteistyökomitean puolesta
         
         
            Puheenjohtajat
         
         Vivianne FOCK TAVE
         Péter KOVÁCS
      
   
   
      (1)  EUVL L 111, 24.4.2012, s. 2.
   
      (2)  EUVL L 347, 15.12.2012, s. 38.
   
      (3)  EYVL L 253, 11.10.1993, s. 1.
   
      LIITE
      
                  Järjestysnumero
               
               
                  CN-koodi
               
               
                  Tavaran kuvaus
               
               
                  Ajanjakso
               
               
                  Määrä
                  (tonnia)
               
            
                  09.1620
               
               
                  ex 1604 14 11, ex 1604 14 18, ex 1604 20 70
               
               
                  Boniittisäilykkeet (Katsuwonus pelamis) (1)
                  
               
               
                  1.4.2013–31.3.2014
               
               
                  2 000
               
            
         (1)  Pakkausmuodosta riippumatta, jos tuotetta pidetään HS-nimikkeen 1604 mukaisena säilykkeenä.